Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu kohtumise järel Trumpiga:
USA-Iisraeli liit pole kunagi tugevam olnud ja üha tugevneb.
President Trump on rahul iga lahendusega,
milles Iisrael ja palestiinlased kokku lepivad,
isegi kui see pole kahe riigi lahendus.
Moskva teatas toetusest Süüria rahukõneluste jätkamisele
ÜRO egiidi all, mis toimuvad paralleelselt
Venemaa toetatud rahukõnelustega Kasahhi pealinnas Astanas.
Kohtumise järel USA presidendi Donald Trumpiga Valges Majas
kuulutas peaminister Netanyahu
kohtumisel USA seadusandjatega Kapitooliumil,
et USA-Iisraeli liit pole iial parem olnud ja üha paraneb.
Väga hea kohtumine oli.
Arutame muuhulgas ka seda teemat, kuid pean ütlema,
et USA-Iisraeli suhted pole iial tugevamad olnud
ja üha tugevnevad.
Trumpi ja Netanyahu kohtumisel
arutati peamiselt regionaalküsimusi,
sh Iisraeli-palestiinlaste konflikti, sõda Süürias, võitlust terrorismi vastu
ja Iraani rikkumisi,
kes taotleb avalikult Iisrael hävitamist.
Netanyahu rõhutas kohtumise eel toimunud ühisel pressikonverentsil,
et leidis USA juhiga ühise keele Iraani ohu suhtes.
President Trump on viimased nädalad teinud tõsiseid jõupingutusi
vahetult pärast ametisse astumist.
Ta osutas Iraani rikkumistele ballistiliste rakettide katsetuste osas.
Rakettidel on muide tekst: Iisrael tuleb hävitada.
Iraani välisminister Zarif ütles:
"Meie ballistilised raketid pole mõeldud ühegi riigi vastu."
Ei. Nad kirjutavad rakettidele: Iisrael tuleb hävitada.
Iraani korrale kutsumine raketikatsetuste osas,
Hezbollah'le sanktsioonide seadmine
ning nende takistamine ja karistamine
Lähis-Idas ja kaugemal levitatava terrorismi eest -
arvan, et see on selge muutus pärast president Trumpi ametisseastumist.
Tervitan seda. Ausalt öeldes, arvan, et ammu oli aeg.
Arvan, et kui töötame koos, ja mitte üksnes USA ja Iisrael,
vaid ka paljud teised regioonis,
kes Iraani ohu suuruse suhtes ühel meelel on,
siis võime Iraani agressiooni ja ohu tagasi tõrjuda.
Iisraeli-palestiinlaste konflikti osas rõhutas president Trump Iisraelile,
et juudiriik peaks kompromissiks asundusehituse lühidalt peatama,
uskudes, et see aitab jõuda rahulepinguni
"uue vana" põhimõtte põhjal,
mis kaasaks regiooni araabiamaad ulatuslikumasse lepingusse.
Arvan, et iisraellased peavad näitama paindlikkust, mida on raske teha.
Nad peavad näitama, et tõesti tahavad lepinguni jõuda.
Arvan, et uus kontseptsioon, mida oleme mõnda aega arutanud,
lubab neil näidata varasemast suuremat paindlikkust,
kuna neil on rohkem mänguruumi ja arvan, et nad teevad seda
ja tahavad lepingut sõlmida.
Rahul on kaks eeltingimust: juudiriigi tunnustamine
ja Iisraeli julgeolekuvajadused Jordanist läänes.
Need on endiselt jõus.
Peame otsima uusi viise ja ideid nende taastamiseks
ja rahuga edasi liikumiseks.
Usun, et suur võimalus rahuks
lähtub regionaalsest lähenemisest,
mis kaasab meie uued araabia partnerid
taotluses jõuda laiema rahuni ja rahuni palestiinlastega.
Kohtumise järel Trumpiga ütles Netanyahu,
et on nõus kaaluma presidendi palvet
piirata mõnevõrra ehitust Iisraeli Läänekalda asundustes.
Ta rõhutas siiski, et ehitus Jeruusalemmas jätkub
ja väljakuulutatud ehitusplaanid Läänekaldal realiseeritakse samuti.
Ülejäänu suhtes on võimalik arutada
ja Trumpi valitsusega teineteisemõistmisele jõuda.
Rahvusvaheliselt taotletava kahe riigi lahenduse teemal -
President Trump ütles, et on rahul mis tahes lahendusega,
milles pooled kokku lepivad, isegi kui see pole kahe riigi lahendus.
Vaatan kahe riigi ja ühe riigi lahendust
ja mulle meeldib see, mis meeldib mõlemale poolele.
Olen rahul sellega, mis meeldib mõlemale.
Mulle sobivad mõlemad. Arvasin mõnda aega,
et kahe riigi lahendus võib mõlemale kergem olla,
aga kui Iisrael ja palestiinlased on rahul,
olen rahul sellega, mis neile enim meeldib.
President Trumpi avaldus ehmatas palestiinlaste juhtkonda,
kes on kaua iseseisvat riiki soovinud.
PO ametnikud hoiatasid Trumpi
nende lahendusest loobumise eest pikale konfliktile.
Palestiinlaste pealäbirääkija Saeb Erekati sõnul
seda 21. sajandil ei aktsepteeritaks.
Kui keegi usub, et võib õõnestada kahe riigi lahendust
ja asendada selle nn ühe riigi ja kahe süsteemi lahendusega,
mis säilitaks status quo ehk apartheidi,
siis ma ei usu, et see neil 21. sajandil läbi läheb.
Peaminister Netanyahu lubas teatud tingimustel toetada
kahe riigi lahendust oma 2009. a kõnes
ja on seda jätkuvalt korranud.
Kuid ta on rääkinud ka "miinusriigi" võimalusest, vihjates,
et võib pakkuda palestiinlastele ulatuslikku autonoomiat
ja omariikluse vormi ilma täieliku suveräänsuseta.
Teine võimalus on üha populaarsem
Iisraeli parempoolsete seadusandjate seas,
kes hoiatavad oluliste ohtude eest,
mida võib tuua Palestiina riigi loomine keset kaoses Lähis-Ida.
Knesseti liige Erel Margalit,
kes soovib asendada Netanyahut peaministritoolil, rõhutas aga,
et enamik iisraellasi tahab siiski kahe riigi lahendust
ja ta ei usu, et Washington selles osas seisukohta muudaks.
Ameeriklased põhimõtteliselt oma lähenemist ei muuda.
Nad on kahe riigi lahenduse poolt.
Enamik iisraellasi ja ka palestiinlasi on kahe riigi lahenduse poolt.
On aeg uuteks ideedeks, uueks energiaks,
uueks juhtkonnaks Iisraelis ja regioonis,
kes muudavad kahe riigi lahenduse kontseptsiooni millekski,
millest rahvas saab võita ja mitte ainult kaotada.
Süüria konflikti teemal -
Moskva teatas toetusest Süüria rahukõneluste jätkamisele
ÜRO egiidi all, mis toimuvad paralleelselt
Venemaa toetatud rahukõnelustega Kasahhi pealinnas Astanas.
Vene välisministri Lavrovi
ja ÜRO Süüria erisaadiku de Mistura kohtumisel
tervitas viimane Venemaa toetust ÜRO jõupingutustele
realiseerida poliitiline protsess Süüria konfliktile,
ja kuulutas ÜRO toetust Venemaa vahendatud kõnelustele Astanas,
mis viisid Mistura sõnul vaherahuni,
mille alusel saab kõnelusi jätkata.
Üleriigiline relvarahu, mis paistab Süürias enamjaolt kestvat
on julgustanud nii opositsiooni- rühmitusi kui Assadi režiimi
keskenduma omavahelise võitluse asemel
võitlusele ISISe ja al-Qaedaga seotud rühmitustega.
ÜRO koos Moskva, USA, EL-i ja teiste rahvusvaheliste jõududega
püüab lõpetada kuus aastat kestnud verist konflikti,
mis on nõudnud üle poole miljoni inimelu
ja tekitanud tõsiseima humanitaarkriisi pärast II Maailmasõda.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri